údgr̥bhṇīte vā́ eṣò 'smā́llokā́ddevalokámabhi yo dī́kṣata etaíreva tadyájurbhirúdgr̥bhṇīte tásmādāhuḥ sárvāṇi dīkṣā́yā yájūṃṣyaudgrabhaṇānī́ti táta etā́nyavāntarāmā́cakṣata audgrabhaṇānītyā́hutayo hyètā ā́hutirhí yajñáḥ paró 'kṣaṃ vai yájurjapatyáthaiṣá pratyákṣaṃ yajño yadā́hutistádeténa yajñenodgr̥bhṇīte 'smā́llokā́ddevalokámabhi